Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
6 มิ.ย. 2562

Tactical Move
เดินเกมกลยุทธ์บ่าย
SET Index ปรับเพิ่มขึ้น 0.72 จุด (0.04%) ปิดภาคเช้าที่ 1,649.18 จุด ด้วยมูลค่าการซื้อขาย 24,959.72 ล้านบาท
Most Positive Impact : AOT (+0.7 จุด), VGI (+0.29 จุด), SCC (+0.23 จุด)
Most Negative Impact:  CPALL (-0.44 จุด), PTTEP (-0.39 จุด), PTTGC (-0.33 จุด)
ตลาดหุ้นไทยถูกผลักดันโดยกลุ่มขนส่ง(+0.69 จุด) อสังหาฯ(+0.43 จุด) และกลุ่มรับเหมาก่อสร้าง(+0.41 จุด) ส่วนกลุ่มที่กดดันดัชนีมาจาก กลุ่มพลังงาน(-1.04 จุด) สื่อสาร(-0.54 จุด) และกลุ่มธนาคาร(-0.37 จุด)
แนวโน้มตลาดบ่าย
มุมมองตลาดบ่ายนี้ วันนี้ตลาดเริ่มมีการพักตัวหลังตอบรับประเด็นบวกไปพอสมควร มองกรอบการเคลื่อนไหวดัชนีที่ 1,640-1,650 จุด ทั้งนี้เรายังคงคาดว่า SET Index จะเป็นเป้าหมายของเม็ดเงินจากต่างชาติเนื่องด้วย 1)ส่วนต่างดอกเบี้ยนโยบายของไทยกับต่างประเทศลดลงดึงดูดเงินทุนเคลื่อนย้าย  2)การเปลี่ยนผ่านสู่รัฐบาลที่เป็นประชาธิปไตย และจะมีนโยบายกระตุ้นเศรษฐกิจจากรัฐบาลใหม่ 3)ตลาดหุ้นไทยเปรียบเสมือน Low beta stock แม้โตต่ำแต่มีเสถียรภาพกว่าตลาด Emerging market อื่นๆ จากการเกินดุลบัญชีเดินสะพัด และมีหนี้ต่างประเทศน้อย ซึ่งจะปลอดภัยในช่วงที่มีสถานการณ์โลกมีความผันผวนสูง ดังนั้นคาดว่าเม็ดเงินจากต่างชาติจะช่วยขับเคลื่อนดัชนีในระยะถัดไป
การพักตัวของดัชนีเป็นจังหวะในการสะสมหุ้นกลุ่มเหล่านี้ 1) กลุ่มหุ้นที่อิงการบริโภคในประเทศ CPALL BJC HMPRO CPF CPN 2) กลุ่มหุ้นที่อิงกับโครงสร้างพื้นฐานและสาธารณูปโภค AMATA STEC CK BGRIM DTAC TRUE BTS   3) กลุ่มปันผลสูง ได้ประโยชน์จากเทรนดอกเบี้ยขาลง และมีเงินไหลเข้าจากกองทุนตราสารหนี้หลังโดนเก็บภาษี 15% ได้แก่ JASIF TFFIF ABPIF JAS QH ADVANC INTUCH 4) กลุ่มที่งบ 1Q19 ดี กำไรมีแนวโน้มถูกปรับขึ้น ได้แก่ SAPPE, PR9, SPALI, TTCL, PRM
ประเด็นเศรษฐกิจที่น่าติดตามสัปดาห์นี้ วันนี้จะมีการประชุมนโยบายการเงินของธนาคารกลางยุโรป คาดคงอัตราดอกเบี้ยที่ระดับเดิม
หุ้นแนะนำ SCC BBL AP